ফরিদপুর জেলা
ফরিদপুর জেলা বাংলাদেশের মধ্যাঞ্চলে অবস্থিত ঢাকা বিভাগের একটি জেলা ও প্রশাসনিক অঞ্চল। ফরিদপুর বাংলাদেশের ১৪ তম বৃহত্তম শহর এবং ১২তম সিটি করপোরেশন (প্রস্তাবিত)। উপজেলার সংখ্যানুসারে ফরিদপুর বাংলাদেশের একটি “এ” শ্রেণীভুক্ত জেলা। ভৌগোলিকভাবে পরিপূর্ণ থাকায় এবং নিজস্ব ৫টি মহকুমা পরবর্তীতে জেলা হওয়ায় ফরিদপুর তথা পদ্মা বিভাগ প্রস্তাবিত৷ প্রস্তাবিত পদ্মা বিভাগের সদর-দপ্তর হবে ফরিদপুর জেলা এবং ফরিদপুর সিটি কর্পোরেশন প্রস্তাবিত রয়েছে। ব্রিটিশ আমলের এক ঐতিহ্যবাহী জেলা এটি।